**Πρόσκληση Εκδήλωσης Ενδιαφέροντος για εκδρομή στην Κέρκυρα του Γυμνασίου Προαστίου**

Ο Διευθυντής του Γυμνασίου Προαστίου έχοντας υπόψη την Υ.Α. 129289/Γ2/2-12-2011 (ΦΕΚ 2769 τ. Β΄)

**Προσκαλεί**

τα ενδιαφερόμενα ταξιδιωτικά γραφεία να καταθέσουν κλειστές σφραγισμένες προσφορές στην διεύθυνση του σχολείου μέχρι την **Τρίτη** **07-03-2017 και ώρα 12 μμ** για την σχεδιαζόμενη εκπαιδευτική εκδρομή.

**ΣΤΟΙΧΕΙΑ ΕΚΔΡΟΜΗΣ:**

* ΠΡΟΟΡΙΣΜΟΣ: Κέρκυρα
* ΗΜΕΡΟΜΗΝΙΑ ΑΝΑΧΩΡΗΣΗΣ: 30-03-2017 ώρα 7:30 πμ
* ΗΜΕΡΟΜΗΝΙΑ ΕΠΙΣΤΡΟΦΗΣ: 1-04-2017
* ΑΡΙΘΜΟΣ ΣΥΜΜΕΤΕΧΟΝΤΩΝ ΜΑΘΗΤΩΝ: 32
* ΑΡΙΘΜΟΣ ΣΥΜΜΕΤΕΧΟΝΤΩΝ ΚΑΘΗΓΗΤΩΝ: 3

**ΑΠΑΙΤΟΥΜΕΝΟΙ ΟΡΟΙ ΠΡΟΣΦΟΡΑΣ:**

**Μεταφορά - Μετακινήσεις:** Ένα καινούργιο τουριστικό λεωφορείο το οποίο θα πρέπει να πληροί όλες τις προβλεπόμενες προδιαγραφές ασφάλειας (ΚΤΕΟ , ασφαλιστήριο συμβόλαιο υποχρεωτικής αστικής ευθύνης και προαιρετικών καλύψεων αυτοκινήτου, επίσημη πιστοποίηση του ΕΟΤ καταλληλότητας   του λεωφορείου, επαγγελματική άδεια οδήγησης κλπ.), και να είναι διαθέσιμο για όλες τις μετακινήσεις των μαθητών σύμφωνα με το επισυναπτόμενο πρόγραμμα.

**Κατηγορία καταλύματος :**Ξενοδοχείο **τριών τουλάχιστον αστέρων και άνω** για δύο διανυκτερεύσεις για το οποίο θα δηλώνονται:

1. Η επωνυμία, η διεύθυνση και η κατηγορία.
2. Αριθμός δωματίων και κλινών για τους μαθητές. Τα δωμάτια στα οποία θα φιλοξενηθούν οι μαθητές να είναι δίκλινα ή τρίκλινα και να βρίσκονται όλα σε έναν ή το πολύ δύο ορόφους.
3. Δύο δίκλινα δωμάτια για τους συνοδούς καθηγητές.
4. Πρωινό καθημερινά σε μπουφέ.
5. Υπεύθυνη δήλωση ότι τα ξενοδοχεία διαθέτουν νόμιμη άδεια λειτουργίας και ότι πληρούνται όλοι οι όροι ασφάλειας και υγιεινής.
6. Οι κοινόχρηστοι χώροι του ξενοδοχείου, σε πλήρη λειτουργία, να είναι στη διάθεση των μαθητών του σχολείου.

**Επιπρόσθετα ζητούνται:**

1. Υπεύθυνη δήλωση ότι το ταξιδιωτικό πρακτορείο διαθέτει ειδικό σήμα λειτουργίας, το οποίο βρίσκεται σε ισχύ.

 2. Ασφάλεια αστικής – επαγγελματικής ευθύνης διοργανωτή σύμφωνα με την κείμενη νομοθεσία.

3. Πρόσθετη ασφάλιση που θα καλύπτει τα έξοδα σε περίπτωση ατυχήματος ή ασθένειας για όλους τους συμμετέχοντες στην εκπαιδευτική εκδρομή.

 4. Το συνολικό κόστος της εκδρομής και το κόστος ανά μαθητή.

5. Το τουριστικό γραφείο που θα επιλεγεί, πριν την υπογραφή της σύμβασης, θα πρέπει να καταθέσει βεβαίωση κράτησης των δωματίων για το προτεινόμενο ξενοδοχείο, καθώς και το ασφαλιστήριο συμβόλαιο της αστικής επαγγελματικής ευθύνης και της πρόσθετης ασφάλισης.

6. Το σχολείο διατηρεί το δικαίωμα σε συνεργασία με το επιλεγμένο τουριστικό γραφείο να τροποποιήσει τις ημερομηνίες πραγματοποίησης της εκδρομής λόγω σοβαρής αιτίας (καιρικές συνθήκες, κ.ά.).

7. η σύμβαση οργανωμένου ταξιδιού που θα υπογραφεί με το επιλεχθέν ταξιδιωτικό πρακτορείο θα προβλέπει εκτός των άλλων και τη χρηματική εξόφληση της εκδρομής ως εξής:

* 20% του συνολικού ποσού ως προκαταβολή με την υπογραφή της σύμβασης
* 70% του συνολικού ποσού πριν την αναχώρηση
* 10% του συνολικού ποσού με την ολοκλήρωση της εκδρομής.

Η αξιολόγηση των κατατεθέντων προσφορών θα γίνει την Τρίτη 7/3/2017 και ώρα 12:00 π.μ. από την Επιτροπή που θα συγκροτηθεί για το σκοπό αυτό, με Πράξη του Διευθυντή της σχολικής μονάδας. Οποιαδήποτε προσφορά κατατεθεί μετά την παρέλευση της προαναφερθείσας προθεσμίας θα θεωρηθεί άκυρη και ως εκ τούτου δεν θα συμπεριληφθεί στην αξιολόγηση. Η απόφαση της Επιτροπής θα αναρτηθεί με δελτίο τύπου στην ιστοσελίδα του σχολείου, όπου θα αναφέρεται και η δυνατότητα ένστασης των ενδιαφερομένων εντός δύο (02) εργάσιμων ημερών. Τέλος, η Επιτροπή Αξιολόγησης διατηρεί το δικαίωμα να ακυρώσει το διαγωνισμό και να ζητήσει την επιστροφή των καταβληθέντων χρημάτων σε οποιαδήποτε φάση της διαδικασίας, εφόσον δεν τηρηθούν οι προβλεπόμενοι όροι της σύμβασης εκ μέρους του ταξιδιωτικού πρακτορείου.

Ο ΔΙΕΥΘΥΝΤΗΣ

Δημήτριος Κουρτεσιώτης ΠΕ02

**ΠΡΟΓΡΑΜΜΑ ΕΚΔΡΟΜΗΣ**

**1η Ημέρα της Εκδρομής (Πέμπτη 30/3/2017)**

7:30 Αναχώρηση από το σχολείο.
13:00 Άφιξη. Περιήγηση στην πόλη. Μουσείο Ασιατικής τέχνης. Φαγητό.
17:00 Άφιξη στο ξενοδοχείο (τακτοποίηση στα δωμάτια, ξεκούραση).
19:00 Βραδινή έξοδο στην πόλη. Δείπνο.
22:00 Επιστροφή στο ξενοδοχείο.

**2η Ημέρα της Εκδρομής (Παρασκευή 31/1/2017)**

8:00 Πρωινό στο ξενοδοχείο.
9:00 Επίσκεψη στο «Αχίλλειο».
11:00 Επίσκεψη στο «Ναό Αγίου Σπυρίδωνα»
12:00 Επίσκεψη στο «Κάστρο».
13:00 Επίσκεψη στο «Μουσείου Σολωμού».
14:00 Φαγητό στο κέντρο της πόλης.
16:00 Επιστροφή στο ξενοδοχείο-ξεκούραση.
18:00 Κανόνι-Ποντικονήσι.
20:00 Βόλτα στην παλιά πόλη-δείπνο.
22:00 Επιστροφή στο ξενοδοχείο.

**3η Η μέρα της Εκδρομής (Σάββατο 1/4/2017)**

8:30 πρωινό στο ξενοδοχείο.
9:00 Αναχώρηση για Παλαιοκαστρίτσα.
10:00 Περιήγηση-φαγητό.
14:30 Άφιξη στο λιμάνι-αναχώρηση.
21:00 Επιστροφή στο σχολείο.

**Τέλος εκδρομής.**